Hva er FN?
Channel: FN-sambandet Norge
Date: 2023-01-01

Språk: arabisk

FN ble 75 år i 2020. Her er en animasjon som viser hvorfor FN ble til, hvilke roller FN har og det viktigste arbeidet FN gjør.  FN jobber for å bevare fred og sikkerhet, beskytte menneskerettighetene og gjennomføre FNs bærekraftsmål.

Når vi snakker om hva FN jobber med, kan vi dele arbeidet inn i tre kjerneområder: 1) fred og sikkerhet, 2) bærekraftig utvikling, og 3) menneskerettigheter.

FN har i dag 193 medlemsland. Lederne for disse landene møtes hvert år i FN-bygningen i New York. FN er da et sted og møteplass der land møtes for å diskutere, kritisere hverandre, eller forsøke å bli enig om hvilke regler som skal gjelde i internasjonal politikk.  Slik er ikke FN noe mer enn hva medlemslandene får til sammen. 

I tillegg til å være en møteplass er FN en organisasjon med egne ansatte og egne ledere. Toppsjefen i FN bærer tittelen FNs generalsekretær. Sekretariatet administrerer alle de sentrale FN-organene, som for eksempel FNs generalforsamling. Generalsekretæren og Sekretariatet representerer FN som én organisasjon. Samtidig har FN mange underorganisasjoner, fond og programmer med egne ansatte, egne ledere og egne arbeidsområder.

Alle FNs vedtak (resolusjoner) og avtaler er med å forme folkeretten, som sier hva som medlemslandene kan og ikke kan gjøre. FN og folkeretten har sånn sett rollen som en moralsk dommer i internasjonal politikk – noen som påpeker hva som er rett og galt.

Filmen er laget av Nordic-Media AS for FN-sambandet.
https://www.fn.no/om-fn/hva-er-fn


Lær mer om FN her: www.fn.no